Den unge mand blev overfaldet på hjørnet af Danmarksgade og Boulevarden i Aalborg. Overfaldet skete netop som han kom ud af en port, hvor han havde været inde for at tisse. Manden blev væltet omkuld og sparket, hvorefter han blev frarøvet sin pung med 400 kroner i. Politiet har ikke noget godt signalement af gerningsmændene. Den ene af dem beskrives som værende mellem 20 og 30 år, mørk eller afrikansk af udseende, med langt glat, sort hår, ca. 170 cm høj og almindelig af bygning. Efter overfaldet løb gerningsmændene i retning af banegården. Nordjyllands Politi i Aalborg hører gerne fra vidner på telefonnummer: 9630 1448.
Fredag morgen blev en 22-årig mand fra Brønderslev overfaldet og røvet, da han var på vej hjem fra byen.